Ričardas Dailidė

**Ričardas Dailidė** (g. 1937 m. spalio 24 d. Skapiškyje, Rokiškio apskritis) – Lietuvos fotomenininkas, estrados dainininkas, žurnalistas, dantų technikas.

## Biografija
Baigęs Kauno upeivių technikos mokyklą, pagal paskyrimą dirbo Leningrade. 1961 m. baigė Leningrado 1-ąją medicinos mokyklą, lankė Lenigrado muzikos mokyklą. 1963-1968 m. Šiaulių respublikinės ligoninės dantų technikas, 1968-1969 m. Lietuvos Valstybinės filharmonijos ansamblio „Vilniaus aidai“ solistas, 1970-1999 m. Šiaulių dantų protezavimo poliklinikos dantų technikas.

Nuo 1973 m. Lietuvos fotomenininkų sąjungos narys. Nuo 2009 m. Lietuvos fotomenininkų sąjungos Valdybos narys.

## Kūryba
Surengė autorines fotografijų parodas Lietuvoje, Rusijoje, Kuboje. Dalyvavo parodose Brazilijoje, Vokietijoje, Estijoje, Čekijoje, Bulgarijoje, Rusijoje. Pelnė per 30 apdovanojimų parodose ir konkursuose. Per 4000 straipsnių ir fotografijų Lietuvos bei užsienio leidiniuose autorius. Darbų turi Šiaulių Aušros muziejus, Maskvos Puškino vaizduojamojo meno muziejus, Vilniaus Bankas, Kupiškio krašto muziejus, Lietuvos fotomenininkų sąjunga, Vašingtono fotografijos asociacija, Birštono kultūros centras.

;Ciklai
* Kryžių kalnas, eksponuotas minint popiežiaus inauguracijos 30-ųjų metinių iškilmių Varšuvoje metu, 2008 m.,
* Laikas eina per miestą,
* Užgavėnės Kurtuvėnuose,
* Prarasti laiko labirintai,
* Lietuvos atgimimo kronika,
* Kolegos,
* Gyvenimas džiaze,
* Kelionių metraščiai,
* Apsunkusi Neringa,
* Langas į Kubą

;Personalinės parodos:
* Šiaulių fotografijos muziejus, 1984 m.;
* Alumnatas, Vilnius 1987 m.;
* Draugystės namai, Maskva, Rusija, 1987 m.;
* Fotografijos salonas, Panevėžys, 1987 m.;
* Fotografijos muziejus, Šiauliai, 1988 m.;
* Sentfuego galerija, Kuba, Lietuvos kultūros dienos, 1988 m.;
* Fotografijos muziejus, Šiauliai, 1994 m.;
* Universiteto dailės galerija, Šiauliai, 2002 m.;
* Šiaulių P. Višinskio bibliotekos galerija, 2002, 2007 m.;
* Birštono kultūros centras, 2004, 2006, 2008 m.;
* Lietuvos Seimo galerija, Vilnius 2007 m.;
* Šiaurės Lietuvos kolegija 2008 m.;
* Panevėžio fotografijos galerija, 2009 m.

;Grupinės parodos:
* Fotoobjektyvas ir gyvenimas, Maniežas, Maskva, Rusija, 1984 m.;
* Tarptautinė paroda Kaip gyveni, Žmogau?, fotografijos galerija Prospektas, Vilnius, 2001 m.;
* Modernaus kūno antropologija, Dailės galerija, Šiauliai, 2002 m.;
* Bienalės Gintaro kraštas, Šiauliai, 1971 m., Šiauliai 1977 m., Ryga 1979 m., Talinas 1981 m.;
* Lietuvos fotografijos paroda Leningrado etnografijos muziejuje 1972 m.,
* Žmogus ir jūra, Odesa 1972 m.,
* Santo andre salonas Brazilija, 1978 m.,
* Moteris iš 4 pasaulio kraštų, Košalinas, Lenkija 1979 m.,
* Moteris, Strakonice Plzen, Brno, Praha, Čekoslovakija, 1979 m.,
* Pantikapei, Simferopolis, Rusija, 1980 m.,
* Fotografuoja medikai, Mogiliovas, Baltarusija, 1980 m.,
* Amžininko portretas, Šiauliai 1986 m., Vašingtonas, JAV, 1988 m.,
* Muzika ir šokis, Burchauzenas, Vokietija, 1992 m.,
* Gamta – visų namai, Kaunas, 1998 m.,
* Baltijos kelias, Seimo galerija, Vilnius, 1999 m.,
* The World Wide tour photo, Vilniaus televizijos bokštas, 1999 m.,
* Phobar, bienalė Plevenas, Varna, Bulgarija, 2001 m.,
* Pinigai fotografijoje, Prospekto galerija, Vilnius, 2002 m.,
* Modernaus kūno antropologija, Šiauliai, Ryga, Klaipėda, Kaunas, 2002 m.,
* 4-oji žemaičių fotoparoda, Plungė, 2003 m.,
* Su cenzūros žyme, Vilnius, Berlynas, 2002–2003 m.,
* Kauno fotofestivalis, 2004 m.,
* Kolegos, Prospekto galerija, Vilnius, 2005 m.,
* Kauno menininkai-2, Fujifilm galerija, Kaunas, 2005 m.,
* Kauno menininkai-3, Fujifilm galerija, Kaunas, 2007 m.,
* Archyvų premjeros, Fujifilm galerija, Kaunas, 2008 m.,
* Rampos galerija, Varšuva, 2008 m.,

## Bibliografija
* Lietuvos fotografija, Vilnius, 1978, 1981, 1987 m.
* Kryžių kalnas, 1993 m.,
* Lietuvos fotografija: vakar ir šiandien, Vilnius, 1999, 2002, 2003 m.
* Laiko labirintuose, Šiauliai, 2007 m. ISBN 978-9955-755-10-4

## Įvertinimas
* 1966, 1967 m. Estrados konkurso „Gintarinė triūba“ laureatas,
* 1968 m. Dainų konkurso „Vilniaus bokštai“ diplomantas,
* 2002 m. Šiaulių miesto metų fotografas,
* 2006 m. Lietuvos Kultūros ministerija suteikė meno kūrėjo statusą.

## Nuorodos
* Ričardas Dailidė. Fotografijos

## Šaltiniai